તા 10 અને 11 દરમિયાન લક્ષ્યની પ્રાપ્તિ માટે પૂરો પ્રયાસ કરશો. પૈસા કમાવવાના નવા રસ્તા શોધશો. સપ્તાહની શરૂઆતમાં તમે વ્યક્તિત્વ વિકાસ તેમજ સૌંદર્ય અંગે વધુ જાગૃત બનશો. તમે કોસ્મેટિક્સ, વસ્ત્રો, આભૂષણોની ખરીદી કરો, સ્પા અથવા અન્ય કોઈ બ્યુટી ટ્રીટમેન્ટ કરાવો તેવી સંભાવના છે. આનંદિત અને અર્થપૂર્ણ સમય રહેશે. જુના મિત્રો સાથે અનઅપેક્ષિત મુલાકાત થતા આપનું મન પ્રસન્ન રહેશે. આપની યોગ્યતા અને કાબેલિયત લોકોના ધ્યાનમાં આવશે. તા 12 અને 13 દરમિયાન પતિ-પત્ની વચ્ચે આત્મીયતા અને પ્રેમમાં વધારો થશે. પારસ્પરિક ગેરસમજનું નિવારણ આવશે. સુખ-સુવિધામાં વધારો થશે. તમે તણાવ રહિત થઇને કામ કરશો. આળસ દૂર જશે અને મન કામમાં લાગશે . તા 14 અને 15 દરમિયાન ઉતાવળમાં પોતાનું નુકસાન કરી બેસશો. આર્થિક તણાવ રહેશે. જરૂર પડે કોઈની સલાહ લેવી હિતાવહ રહેશે વ્યાપાર વ્યવસાયમાં લીધેલા ઓર્ડર સમય પૂરો થવા છતાં પૂર્ણ નહીં કરી શકો. તા 16ના રોજ આપને સત્તાનો લાભ મળશે. તા 16 થી આપની રાશિથી આઠમાં સ્થાનમાં ભ્રમણ કરતા ખર્ચમાં વધારો થશે. સ્વાસ્થ્યનું ધ્યાન રાખવું.